Likatsin 3 (Art. 3). Wakg tachixkuwit kgalhí lakgchanat nakgalhí takgalhtawakga. Pulatamat -lipulatamatni, pulatamatni, Ixkilhpulakni Pulatamatni xawá liputapakgsinin-, namastá takgalhtawakga xalikilhtsukut, xalikilhmaktúm xawá xalikilhmaktúy. Takgalhtawakga xalikilhtsukut, xalikilhmaktúm xawa xalikilhmaktúy tatlawán xlawan takgalhtawakga tamaklakaskinit.
Takgalhtawakga nemá nakaxtlawá pulatamat nalipakgán litatlanit la wakg xatatlawán ixlilatamat tachixkuwit xawá namalhuwí nak ixlá, nachuná ixlitapaxkit pulatamat xawá xalikatsin xatalalimakgtayan xlitilanka kakilhtamakú, nak xakstutapakgsit xawa nak talakkaxlan.|I. Makanajlí likatsin 24 xalikstu xatalipawan, amá takgalhtawakga nitatapaxtokga pusikualan wa chiyú xlakata nikxni katitatasúlujli nipala tipatúm tapaxkit sikualán.|III. Xlakata tlan namakgantaxtí la tatsokgwalí nak xlipulaktúy tatsokgwilin xawá nak litapitsin II, Makgaxtantiná Lipulatamatni nalakkaxtlawá talakkaxlantapuwán chu talakkaxlantaskujut xla takgalhtawakga xalikilhtsukut, xalikilhmaktúm, xalikilhmatúy chu xalimakgalhtawakgenanín wakg xtapakgsitachixkuwit. Wa chiyú xlakata, Makgantaxtiná Lipulatamatni nakakgaxmatni ixtachiwinkán mapakgsinanín xala Xala'alakatunu Lipulatamatni chu Ixkilhpulakni Pulataman, nachuná xamakgapitsín tachixkuwit nemá tapakgtanunít nak takgalhtawakga, latá wan tapakgsinín.|IV. Wakg takgalhtawakga nemá mastá Pulatamat nilixokgot.|V. Latá ama mastá xalikilhtsukut, xalikilhmaktúm chu xalikilhmaktúy takgalhtatawakga latá talhkawalin nak xlawán lakgtsuntín tatsokgni, Pulatamat namakgpuntumí xawá wakg nakakxilha latá tipalit wi takgalhtawakga -natamaknú takgalhtawakga kilhtsukut xawá xalikxtú takgalhtawakga- tataskinimana xlakata natatlaní lilakgtumipulatamatni, namakxtukú xataputsán tapalhittalakgapasni xawá talipumakaskujni xawá namatliwakglha xawá namakgpuntumí kilatamatkán.|VII. Lilakgatumpukgalhtáwakga xawá xamakgapitsín pumapakgsin xla xalikstu takgalhtawakga nemá tapakgsin kamaxkí ix'akstumitapakgsit natakgalhí tatalakgchán xawá xatalitayatkán xakstukán tatapakgsí; natatlawá tuku talakaskín tamakgalhtawakgenán, taputsanán xawá tamakgpuntumí ixlatamatkán latá wan ixlikilhtsukut ja'é likatsin, lakgachixkuwimaka likstu likatsin xawá taputsan xawá likstu talakpulhkan xawá talalakapuxtukun tapuwán; natalakkaxtlawá talakkaxlanxtapuwankán y talakkaxlantaskujut; natawán la natalitanú, tamakgpuntumí xawá natamakgtakgalha ixchalhkatnaninkán; xawá natalakpulhkawalinán ixtakgalhinkán. Ixtalipakgankán ixtachalhkatnikán, la makgalhtawakgenanín xawá lakpulhkawalinanín nalá latá wan tapakgsin nak pumakiwalit A xla likatsin 123 wa ja'é limapakgsin, latá wan xawá latá tipalít malakatsukunít Tapakgsin Lipulatamatni xla Puchálhkatni latá lilakkaxtlawakanít akgtúm xatalaksakni taskujut xawá lipumakgantaxtin xla pumapakgsin nemá lichiwinán ja'é litapitsi, chu|VIII. Xatamakxtumit Makgantaxtunanín, latá malakxtumiputún xawá akpuxkún takgalhtawakga xlitilanka xtapakgsit tachixkuwit, namaxtú tapakgsin nemá tataskiní, natamakgpitsí xlitalhuwit xatalichixkuwit takgalhtawakga latá nak Lipulatamatni, Pulataman xaáa Putapakgsin laktsú pulatamatni, waliní xalimakamastat xatalilakgtaxtutaman xla kakapulhuwa matlanin xawá wan xataxokgon talakgalhin nemá kamakglhtinít ixtaskujnimapakgsinanín nemá nitamakgantaxtí usu nitamamakgantaxtunán xalimakgantaxtitapakgsin, nachuná wakg latá ti taxokgonán.